„**Niekas kitas taip nesužadina ir neugdo vaiko vaizduotės, kaip knyga. Pamatykime džiaugsmą vaiko akyse, kai jis perskaito pirmąjį žodį ir į rankas pasiima pirmąją knygutę.“**

**Astrida Lindgren**

**Siūlymai tėvams, kaip skatinti skaitymą.**

***Skaitymas – tai galimybė susipažinti su supančiu pasauliu. Būtina formuoti teigiamą visuomenės požiūrį į skaitymą ir jo svarbą.***

***Siūlome keletą būdų, kurie padės skaitymą paversti mėgstamu jūsų vaiko užsiėmimu:***

* *Išsiaškinkite,kuo tiksliai domisi jūsų vaikas, kokie jo pomėgiai – pasiūlykite knygų ir žurnalų, susijusių su šiais vaiko interesais.*
* *Būkite geru pavyzdžiu – tegul vaikai mato,kad jūs laisvalaikiu skaitote knygas savo malonumui.*
* *Raskite laiko skaityti garsiai paaugliams, kaip ir mažiems vaikams.Skatinkite namuose pokalbius apie knygas.*
* *Namie, įvairiose vietose, laikykite knygų, žurnalų.*
* *Nuveskite vaikus į biblioteką, apžiūrėkite vaikiškas knygas, paklauskite bibliotekininkės, ką ji galėtų rekomenduoti.*
* *Skatinkite vyresnius vaikus skaityti jaunesniems broliams ir sesutėms.*
* *Įveskite reguliarų skaitymo laiką šeimoje: bent 20 min. per dieną ir tai padės lavinti vaiko skaitymo įgūdžius.*
* *Dovanokite vaikui knygas, susijusias su jo hobiu, įvairiomis progomis.*
* *Skirkite vietą namie, kur vaikas galėtų susidėti knygeles.*
* *Priminkite vaikui, kad jis neturi knygos perskaityti iškart, o gali ją skaityti pamažu, po kelis puslapius.*
* *Leiskite vaikams skaityti pačių pasirinktas knygas.*
* *Padarykite skaitymą malonumu, kad jis būtų sudėtinė pamokų ruošos dalis.*



**Skaitymas, pagarba ir meilė knygai –**

**tai išsilavinimo dovana,**

**kurią gali pasiūlyti tėvai savo vaikams.**